Chantal Gary

D'Chantal Gary, gebuer den 11. Februar 1988 an der Stad LëtzebuergMB Museldall Grevenmacher, depot, ass eng lëtzebuergesch Geographin a Politikerin (déi gréng).

Si huet bei de Chamberwale vum 14. Oktober 2018 kandidéiert a gouf Drëttgewielt am Osten. Den 23. Oktober 2019 ass si an d'Chamber nogeréckelt, nodeems den Henri Kox Minister an der Regierung Bettel-Schneider-Bausch gouf"Une nouvelle députée." 'A la Une' op chd.lu, 23.10.2019.. Si huet hiert Mandat bis un d'Enn vun der Chambersessioun 2022-2023 ausgefëllt.

 Virparlamentaresch Karriär 
Hire Geographiesstudium mat Schwéierpunkt Géographie, Aménagement, Urbanisme, Environnement huet si zu Montpellier op der Universitéit Paul-Valéry tëscht 2009 an 2012 gemaach.

No hirem Studium huet si bei Fairtrade Lëtzebuerg als Responsabel fir Sensibiliséierungsaarbecht geschafft. Vun 2018 un huet si bis zum Antrëtt an d'Chamber als Gestionnaire de Projet am Service "Mobilité nationale et transfrontalière" beim Verkéiersverbond geschafft.

 Sportlech Karriär 
D'Chantal Gary huet vun 1999 bis 2019 am Handballclub Museldall Gréiwemaacher gespillt. Do huet si an der Saison 2016-2017 de Championstitel wéi och d'Coupe vu Lëtzebuerg gewonnen. Zanter 2019 ass si Vizepresidentin vum Veräin. Si war ausserdeem 2007Landesmeeschterschaft 2007 den 10 November zu Harel Landesmeeschterin am Taekwondo. A béide Sportaarten war si an hirer Jugend an der Nationalekipp. Allerdéngs huet si hir aktiv Karriär wéinst Knéiverletzunge missen un den Nol hänken.

 Um Spaweck 
 Nei Deputéiert - D'Chantal Gary vun déi Gréng op rtl.lu de 7. Oktober 2019
Reportage: Portrait vun der neier Deputéiert vun déi gréng, Chantal Gary op chd.lu den 23. Oktober 2019

Kategorie:Lëtzebuergesch Deputéiert
Kategorie:Gebuer 1988
Kategorie:Lëtzebuergesch Handballspiller
Kategorie:Lëtzebuergesch Landesmeeschteren am Taekwondo